

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.170

 (protokols Nr.5, 12.p.)

**Par saistošo noteikumu Nr. 8 “Decentralizēto kanalizācijas pakalpojumu sniegšanas un uzskaites kārtība Priekuļu novadā” izdošanu**

Priekuļu novada pašvaldība konstatē, lai Pašvaldība varētu organizē ūdenssaimniecības pakalpojumu sniegšanu savā administratīvajā teritorijā, tai saskaņā ar “Ūdenssaimniecības pakalpojuma likuma” 6. panta ceturtās daļas piekto punktu jāizdod saistošie noteikumi par Decentralizēto kanalizācijas pakalpojumu sniegšanu un uzskaites kārtību.

Pamatojoties uz likuma „Par pašvaldībām” 15.panta pirmās daļas 1.punktu, kas noteic, ka pašvaldības autonomā funkcija ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds, 43.panta pirmās daļas 11.punktu, kas noteic, ka dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par republikas pilsētas vai novada pašvaldības inženierkomunikāciju un transporta infrastruktūras aizsardzību, 43.panta trešo daļu, kas noteic, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi, Ūdenssaimniecības pakalpojumu likuma 6.panta ceturtās daļas 5.punktu, kas noteic, ka vietējā pašvaldība izdod saistošos noteikumus, kuros paredz decentralizēto kanalizācijas pakalpojumu sniegšanas un uzskaites kārtību, 27.06.2017. Ministru kabineta noteikumi Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6.punktu, kas noteic saistošajos noteikumos ietveramos nosacījumus un Priekuļu novada domes Tautsaimniecības komitejas 2019.gada 16.maija (protokols Nr.5) lēmumu, Priekuļu novada dome, atklāti balsojot:PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

Izdot Priekuļu novada pašvaldības saistošos noteikumus Nr. 8 “Decentralizēto kanalizācijas pakalpojumu sniegšanas un uzskaites kārtība Priekuļu novadā”:

1. Uzdot Priekuļu novada pašvaldības Administratīvai nodaļai:
	1. Nosūtīt Noteikumus un paskaidrojuma raksta trīs darba dienu laikā pēc parakstīšanas Vides aizsardzības un reģionālās attīstības ministrijai atzinuma sniegšanai;
	2. Pēc atzinuma saņemšanas Saistošos noteikumus publicēt Priekuļu novada pašvaldības informatīvajā izdevumā “Priekuļu novada vēstis’’.
2. Noteikumi stājas spēkā nākamajā dienā pēc to publicēšanas izdevumā “Priekuļu novada vēstis’’.
3. Saistošo noteikumu izpildi uzdot veikt Saimnieciskās nodaļas Komunālajam dienestam un Priekuļu novada pašvaldības policijai.
4. Kontroli par lēmuma izpildi uzdot veikt Priekuļu novada pašvaldības izpilddirektoram F. Puņeiko.

Pielikumā: 1.Saistošie noteikumi ar pielikumiem uz 12 lpp.

 2.Paskaidrojuma raksts uz 1lapas.

Domes priekšsēdētāja (paraksts) Elīna Stapulone